[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000010", "text": "Datganiad ar Gaethwasiaeth a Masnachu Pobl"}, {"text_idx": "#000012", "text": "Marchnad Nadolig y Myfyrwyr yn lwyddiant"}, {"text_idx": "#000013", "text": "Roedd cyfle i gael tynnu eich llun efo Sio\u0302n Corn a\u2019i gynorthwywyr.Unwaith eto, mae Marchnad Nadolig y Myfyrwyr Prifysgol Bangor wedi denu cefnogaeth ragorol gan gwsmeriaid ar draws y Brifysgol a thu hwnt. Bu i gyfanswm o 150 o fyfyrwyr gyda 70 o stondinau rhyngddynt gynnig amrywiaeth eang o gynhyrchion wedi\u2019u gwneud a\u0302 llaw, fel gemwaith, gwaith celf, cardiau ac addurniadau, nwyddau wedi\u2019u gwau a\u2019u crosio, cacennau a siytni, bwydydd rhyngwladol, ffotograffiaeth, crochenwaith a groto Sio\u0302n Corn. Cafodd dros 1500 o ymwelwyr a ddaeth drwy\u2019r drysau yn ystod y prynhawn gyfle i brynu anrhegion unigryw gydag ychydig o\u2019r elw\u2019n mynd i elusen."}, {"text_idx": "#000014", "text": "Yn newydd eleni fel cynllun peilot, cafwyd marchnad y myfyrwyr yng nghanol dinas Bangor ar 4 Rhagfyr ar y cyd gyda Grw\u0302p Cymunedol Pobl Bangor, a gynhaliodd wythnos o ddathliadau Nadoligaidd yng nghanol y ddinas. Gosodwyd deg o stondinau myfyrwyr a staff o amgylch y cloc i geisio cael syniad o lefel y diddordeb yn y math yma o weithgarwch. Meddai Paul Jones, Is-gadeirydd y Grw\u0302p Cymunedol \u2018... mae\u2019r wythnos gyfan wedi mynd yn arbennig o dda. Mae\u2019r sylwadau gan y rhai oedd yn gwerthu wedi bod yn gadarnhaol iawn, gyda llawer iawn mwy o bobl o amgylch y lle drwy gydol yr wythnos. Roedd y farchnad fenter yn llwyddiant ysgubol \u2013 mae gennym ni\u2019n awr gefnogaeth lawn yr holl fusnesau sydd wedi dod a\u0302 ni gam yn nes at gynnal marchnadoedd rheolaidd ym Mangor..\u2019"}, {"text_idx": "#000015", "text": "Y stondinwyr buddugol, Tinsel a Sbeis efo'r beirniaid, John Jackson a Mari Roberts.Cyn y digwyddiadau, roedd Byddwch Fentrus yn cynnig gweithdy unwaith-yn-unig arbennig i stondinwyr gan Helen Hodgkinson o\u2019r \u2018Mary Portas retail academy\u2019 ar \u2018Sut i Werthu\u2019ch Cynnyrch neu Wasanaeth\u2019. Roedd awgrymiadau\u2019n cynnwys meddwl am ymwneud yn well a\u0302 chwsmeriaid a threfnu nwyddau."}, {"text_idx": "#000016", "text": "Cyflwynwyd gwobr eleni am y stondin a oedd yn edrych orau, yn erbyn meini prawf o effeithiolrwydd. Bu i\u2019r beirniaid, John Jackson a Mari Roberts o Wobr Cyflogadwyedd Bangor (BEA) gyflwyno\u2019r wobr, sef tocyn \u00a3100, i Tinsel a Sbeis, (gwelir llun o\u2019r stondin yma). Dywedodd yr enillwyr, Gwawr Thomas, Jen Lloyd, Beth Roberts a Linda Williams o\u2019r Ysgol Addysg am y digwyddiad - \u2018roedd yn seibiant o aseiniadau a groesawyd yn fawr \u2013 i fod yn meddwl am rywbeth gwahanol a Nadoligaidd, ac mae\u2019r profiad wedi\u2019n helpu ni i ymarfer ein sgiliau entrepreneuraidd \u2013 popeth o brisio i\u2019r gwaith ti\u0302m a oedd ynghlwm a\u0302 meddwl am enw ...\u2019"}, {"text_idx": "#000018", "text": "Aelodau Band Pres y Brifysgol yn cyfrannu cerddoriaeth tymhorol.Fe wnaeth Bwyd@bangor unwaith eto ddarparu bwyd Nadoligaidd poeth bendigedig fel rholiau twrci a rhost cnau, mins peis a gwin cynnes."}, {"text_idx": "#000019", "text": "Mae\u2019r ti\u0302m Byddwch Fentrus yn dymuno diolch i bawb a gyfrannodd at wneud y digwyddiad yn achlysur mor rhagorol i\u2019r Brifysgol."}, {"text_idx": "#000022", "text": "Dyddiad cyhoeddi: 14 Rhagfyr 2012"}]